ကုမ္ဘသုတ်

(၃)သုတ် ရှိပါသည်။ -သံ၊၃၊၁၇။ သံ၊မြန်၊၃၊၁၉။ -သံယုတ္တနိကာယ၊ မဟာဝဂ္ဂသံယုတ္တ၊ ၁-မဂ္ဂသံယုတ္တ၊ ၃-မိစ္ဆတ္တဝဂ္ဂ၊ သတ္တမသုတ်။ ကရွတ်ခွေမရှိသောအိုး, ကရွတ်ခွေရှိသောအိုး ဥပမာဖြင့် အဋ္ဌင်္ဂိက အရိယာမဂ် ရှစ်ပါးဟူသော တည်ရာ မှီရာမရှိသော စိတ်သည် ပျံ့လွင့်လွယ်၏၊ အရိယာမဂ်ရှစ်ပါး ဟူသော တည်ရာ မှီရာရှိသော စိတ်သည် ပျံ့လွင့်နိုင်ခဲ၏-ဟု ဘုရားရှင်က ရဟန်းတို့အား ဟောတော်မူသည့်သုတ်။ -သံ၊၃၊၄၅။ သံ၊မြန်၊၃၊၄၇-၈။ သံ၊ဋ္ဌ၊၃၊၁၇၂။ သံ၊ဋီ၊၂၊၄၁၁။ -သံယုတ္တနိကာယ၊ မဟာဝဂ္ဂသံယုတ္တ၊ ၁-မဂ္ဂသံယုတ္တ၊ ၆-ဗလကရဏီယဝဂ္ဂ၊ ပဉ္စမသုတ်။ မှောက်၍ထားသောအိုး ဥပမာဖြင့် အဋ္ဌင်္ဂိက အရိယာမဂ်ကို ဝိဝေကနိဿိတ, ဝိရာဂနိဿိတ, နိရောဓနိဿဂ္ဂ, ဝေါဿဂ္ဂပဋိဏာမီဖြစ်အောင် ပွားများအပ်, ကြိမ်ဖန် များစွာဖြစ်အောင် ပြုအပ်သည်ရှိသော် အကုသိုလ်တရားတို့သည် အံထွက်ကုန်၏။ ပြန်၍ ဝင်တော့မည်မဟုတ်-ဟု ဘုရားရှင်က ရဟန်းတို့အား အကျယ်ဟောတော်မူသည့်သုတ်။ -အံ၊၁၊၄၁၈-၉။ အံ၊မြန်၊၁၊၄၃၁-၂။ အံ၊ဋ္ဌ၊၂၊၃၂၇။ အံ၊ဋီ၊၂၊၃၂၃။ -အင်္ဂုတ္တရနိကာယ၊ စတုက္ကနိပါတ၊ ၃-တတိယပဏ္ဏာသက၊ (၁၁)၁-ဝလာဟကဝဂ္ဂ၊ တတိယသုတ်။ အိုးလေးမျိုး ဥပမာဖြင့် ဤလောက၌ရှိသော ပုဂ္ဂိုလ်လေးမျိုးကို ဘုရားရှင်က ရဟန်းတို့အား အကျယ်ဟောကြားတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်Category:အင်္ဂုတ္တရနိကာယ်